**Nicklas Daniel Paul Jensen** (s. 6. maaliskuuta 1993 Herning, Tanska) on tanskalainen jääkiekkoilija, joka pelaa Sveitisn pääsarjan Rapperswil-Jona Lakersissa. Jensen on pelipaikaltaan oikea laitahyökkääjä, mutta hän osaa pelata myös keskellä. Vancouver Canucks varasi Jensenin ensimmäisellä kierroksella 29. pelaajana NHL:n varaustilaisuudessa 2011, mutta hänen NHL-uransa on jäänyt kuitenkin toistaiseksi vain 31 ottelun mittaiseksi.

Ura
---

### Seuraura

#### Uran alku kotimaassa ja vuodet OHL-junioriliigassa

Jensen on kotikaupunkinsa joukkueen Herning Blue Foxin kasvatti. Hän pelasi vain 15-vuotiaana ensimmäiset miesten pelinsä seuran kakkosjoukkueessa Tanskan I-divisioonassa, jolloin Jensen teki siellä neljässä ottelussa kolme maalia. Kaudeksi 2009–2010 hän siirtyi Herningin AL-Bank Ligaen -joukkueeseen, jossa tulokaskausi toi 34 runkosarjaottelussa tehot 12+14=26. Jensen jakoi joukkueen sisäisen maalipörssin voiton Thor Dreslerin kanssa ja sisäisen pistepörssin toisen sijan Teemu Elomon kanssa. Hän jakoi kuudella osumallaan Elomon kanssa Herningin sisäisen maalipörssin voiton myös kevään 2010 pudotuspeleissä, jotka päättyivät pronssiin. Jensen valittiin myös AL-Bank Ligaenin vuoden tulokkaaksi.

Kesällä 2010 OHL-joukkue Oshawa Generals varasi Jensenin kahdeksantena pelaajana CHL:n varaustilaisuudessa ja hän siirtyi joukkueeseen kaudeksi 2010–2011. Jensen teki 61 runkosarjaottelussa tehot 29+29=58. Hän oli Generalsin sisäisen maalipörssin kolmas Alain Bergerin kanssa. Kevään 2011 pudotuspeleissä Jensen oli siinä toinen Boone Jennerin kanssa. Hänet valittiin kauden päätteeksi OHL:n tulokkaiden toiseen tähdistökentälliseen.

#### NHL-varaus ja tulokassopimus

Vancouver Canucks varasi Jensenin ensimmäisellä kierroksella 29. pelaajana kesällä 2011. Hänen ohella NHL:ään on varattu tanskalaisista ensimmäisellä kierroksella ainoastaan Mikkel Bødker (8. pelaajana vuonna 2008), Lars Eller (13. pelaajana vuonna 2007) sekä sittemmin Nikolaj Ehlers (9. pelaajana vuonna 2014).

Jensen teki kolmivuotisen tulokassopimuksen Vancouver Canucksin kanssa syyskuussa 2011, mutta hänet palautettiin heti harjoitusleirin päätteeksi OHL:ään. Jensen sijoittui tehoilla 25+33=58 Generalsin sisäisessä pistepörssissä kolmanneksi. Huhtikuussa 2012 hänet nostettiin Canucksin farmijoukkue Chicago Wolvesiin, AHL:ään. Jensen teki AHL-uransa avausmaalin kolmannessa Wolves-ottelussaan 10. huhtikuuta 2012 Texas Starsia vastaan. AHL:n runkosarjan viimeisessä ottelussa 15. huhtikuuta 2012 Peoria Rivermeniä vastaan Jensen onnistui tekemään kypärätempun. Ensimmäisessä AHL:n pudotuspeliottelussa 20. huhtikuuta 2012 hän teki kaksi maalia San Antonio Rampagea vastaan. Jensenin kausi päättyi kuitenkin seuraavassa ottelussa aivotärähdyksen takia hänen saadessa Rampagen pelaajan kyynärpään päähän.

Salavat Julajev Ufa varasi Jensenin 94. pelaajana KHL:n varaustilaisuudessa 2012. Kaudeksi 2012–2013 Canucks lainasi Jensenin Ruotsiin ja Elitserien-joukkue AIK IF:ään. Hän oli tehoilla 17+6=23 joukkueen paras maalintekijä ja jakoi AIK:n sisäisen pistepörssin neljännen sijan Jonas Liwingin kanssa. Jensen siirtyi joukkueen Elitserien-kauden päätyttyä maaliskuussa 2013 AHL-joukkue Chicago Wolvesin vahvuuteen. Hän pelasi kauden aikana myös kaksi ensimmäistä NHL-otteluaan. Jensen teki NHL-debyyttinsä 1. huhtikuuta 2013 vieraissa San Jose Sharksia vastaan. Hän sai ottelussa jääaikaa 17.32 minuuttia ja Jensen keräsi teholukeman –1. Kauden 2013–2014 hän pelasi suurimmaksi osaksi Canucksin uudessa farmijoukkue Utica Cometsissa. NHL:ssä Jensen pelasi kauden aikana 17 runkosarjaottelua tehopistein 3+3=6. Hän teki NHL-uransa avausmaalin 14. maaliskuuta 2014 vieraissa Washington Capitalsin Jaroslav Halákin taakse.

Kaudella 2014–2015 Jensen pelasi viisi NHL-ottelua. Hän eteni farmijoukkue Utica Cometsin kanssa aina Calder Cup -finaaleihin saakka, mutta mestaruuden vei kuitenkin Manchester Monarchs otteluvoitoin 4–1. Kesken kauden 2015–2016, tammikuussa 2016 Canucks kauppasi Jensenin ja kesän 2017 kuudennen kierroksen varausvuoron New York Rangersiin vaihdossa Emerson Etemiin. Jensen pelasi lopulta koko kauden AHL:ssä; ensin Cometsissa ja sitten Rangersin farmijoukkue Hartford Wolf Packissa. Hän oli siirrostaan huolimatta 15 osumallaan Wolf Packin kolmanneksi paras maalintekijä Jayson Megnan kanssa. Kesäkuussa 2016 Jensen teki Rangersin kanssa vuoden mittaisen ja kaksisuuntaisen jatkosopimuksen.

Kaudella 2016–2017 Jensen oli Hartford Wolf Packin AHL-joukkueen paras pistemies ja maalintekijä tehoilla 32+23=55, joilla hän sijoittui koko AHL:n maalipörssissä toiseksi edellään vain Chicago Wolvesin Wade Megan. Jensen pelasi kauden aikana Rangersissa seitsemän NHL-ottelua ilman tehopisteitä.

#### KHL-siirto Jokereihin

Huhtikuussa 2017 Salavat Julajev Ufa kauppasi Jensenin ja Tim Erixonin KHL-oikeudet Jokereille vaihdossa Philip Larseniin. Heinäkuussa 2017 Jensen teki Jokereiden kanssa 1+1-vuotisen sopimuksen. Hän oli kaudella 2017–2018 tehoilla 19+18=37 joukkueen paras pistemies ja Jensen jakoi Jokereiden sisäisen maalipörssin voiton Eeli Tolvasen kanssa. Heinäkuussa 2018 seura käytti hänen sopimuksessaan olleen option ja teki Jensenin kanssa vuoden mittaisen jatkosopimuksen.

Jensen oli kaudella 2018–2019 tehoilla 21+18=39 Jokereiden paras maalintekijä ja neljänneksi paras pistemies. Maaliskuussa 2019 Jensen teki joukkueen kanssa 1+1-vuotisen jatkosopimuksen. Kaudella 2019–2020 Jensen joutui sivuun rannaevamman vuoksi 15. syyskuuta 2019, hänet leikattiin ja hän palasi otteluihin vasta 30. joulukuuta 2019. Hän pelasi runkosarjassa 27 ottelua tehopistein 15+10=25. Puolivälierissä Jensen oli tehoilla 3+4=7 Jokereiden paras pistemies ja hän jakoi sisäisen maalipörssin voiton Veli-Matti Savinaisen ja Antti Pihlströmin kanssa. 13. tammikuuta 2020 Jensen valittiin KHL:n viikon hyökkääjäksi.

Kaudella 2020–2021 Jensen oli tehoilla 18+13=31 Jokereiden paras maalintekijä Jordan Schroederin kanssa ja hän sijoittui joukkueen sisäisessä pistepörssissä kolmanneksi. Tammikuussa 2021 Jensen solmi seuran kanssa kaksivuotisen ja kevääseen 2023 asti ulottuvan jatkosopimuksen. Kaudeksi 2021–2022 hänet nimettiin Jokereiden varakapteeniksi.

Jokereiden kausi 2021–2022 KHL:ssä jäi kesken, sillä joukkue vetäytyi sarjasta Venäjän hyökättyä Ukrainaan. Jensen oli 34 pisteellään joukkueen toiseksi paras pistemies. Hän siirtyi Jokereista kaksivuotisella sopimuksella Sveitsin pääsarjan Rapperswil-Jona Lakersiin, johon vaihtoi myös toinenkin Jokeri-pelaaja, Jordan Schroeder.

### Maajoukkueura

#### Juniorimaajoukkueet

Jensen alle 20-vuotiaiden MM-kilpailuissa vuonna 2012.
Jensen pelasi myös 18-vuotiaiden I-divisioonan MM-kilpailuissa vuosina 2009 ja 2010. Vuoden 2009 turnaus päättyi B-lohkon hopeaan. Jensen voitti ylivoimasti vuoden 2010 turnauksen maalipörssin 13 osumallaan, sillä siinä toiseksi sijoittuneet Saksan Marcel Noebels ja Etelä-Korean Shin Sang-hoon jäivät yhdeksällä osumallaan hänestä neljän maalin päähän. Jensen voitti A-lohkon hopeaa, valittiin A-lohkon parhaaksi hyökkääjäksi sekä Tanskan joukkueen parhaaksi pelaajaksi.

Jensen pelasi alle 20-vuotiaiden MM-kilpailuissa vuosina 2010, 2011 ja 2012, joista kaksi ensimmäistä turnausta I-divisioonassa. Vuoden 2010 turnauksessa hän jakoi kolmella osumallaan Tanskan sisäisen maalipörssin voiton Patrick Bjorkstrandin kanssa. Tanska voitti A-lohkon hopeaa. Vuoden 2011 turnaus päättyi B-lohkon kultaan ja nousemiseen seuraavaksi vuodeksi pääsarjaan. Jensen jakoi vuoden 2012 turnauksessa tehoilla 2+4=6 Tanskan sisäisen pistepörssin voiton Bjorkstrandin kanssa ja hän oli myös joukkueen paras maalintekijä Mathias Bau Hansenin ja Oliver Bjorkstrandin kanssa. Valmennus valitsi Jensenin yhdeksi Tanskan turnauksen kolmesta parhaasta pelaajasta. Hänet valittiin myös Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Tanska kuitenkin putosi taas seuraavaksi vuodeksi I-divisioonaan.

#### Miesten maajoukkue

Yhteensä Jensen on pelannut 75 maaottelua tehopistein 32+20=52. Hän teki maajoukkuedebyyttinsä Euro Ice Hockey Challengessa 13. joulukuuta 2012 Latviaa vastaan. Kolmannessa ottelussaan, turnauksen päätösottelussa 15. joulukuuta isäntäjoukkue Ranskaa vastaan Jensen teki varsinaisella peliajalla kaksi maalia. Hän jakoi kaikkiaan kolmella osumallaan turnauksen maalipörssin voiton Ranskan Yorick Treillen kanssa.

Jensen on edustanut Tanskaa MM-kilpailuissa vuosina 2013, 2014, 2016, 2018, 2019, 2021 ja 2023. Hänet palkittiin ensimmäisessä turnauksessa 13. toukokuuta Valko-Venäjää vastaan pelatun ottelun päätteeksi Tanskan ottelun parhaana pelaajana. Vuoden 2016 turnauksessa Jensen voitti joukkueen sisäisen piste- ja maalipörssin tehoilla 5+2=7. Valmennus valitsi hänet Tanskan turnauksen yhdeksi kolmesta parhaasta pelaajasta. Myös vuoden 2021 turnauksessa Jensen voitti Tanskan sisäisen piste- ja maalipörssin tehoilla 5+3=8. Valmennus valitsi hänet jälleen joukkueensa turnauksen yhdeksi kolmesta parhaasta pelaajasta. Turnauksen avausottelussa Ruotsia vastaan Jensen teki kypärätempun, kun Tanska voitti joukkueen ensimmäistä kertaa MM-historiassa lukemin 4–3. Jensen pääsi tehopisteille Tanskan jokaisessa maalissa, sillä hän sai myös syöttöpisteen Emil Kristensenin tekemään 3–2-johtomaaliin. Jensen valittiin joukkueensa ottelun parhaaksi pelaajaksi.

Jensen on pelannut myös Sotšin olympiakisojen 2014, Pyeongchangin olympiakisojen 2018 sekä Pekingin olympiakisojen 2022 karsinnoissa ja lopputurnauksessa. Vuoden 2018 karsinnoissa hän oli Tanskan paras pistemies tehoilla 1+3=4.

Pelityyli
---------

Jokereiden GM Jari Kurrin mukaan Jensen on profiililtaan voimahyökkääjä ja maalintekijä, jolla on erinomainen laukaus. Kurrin mukaan Jensen on isokokoinen ja suoraviivainen, maalille iskuja kaihtamatta menevä pelaaja. Kurrin mukaan hän on edelleen parhaalle tasolleen kehittymässä oleva pelaaja.

Perhe
-----

Jensenin pikkuveli Markus on pelannut hyökkääjänä Tanskan pääsarjassa. Veljesten kanadalaissyntyinen isä Dan on Tanskan entinen maajoukkuepuolustaja ja peräti yhdeksänkertainen Tanskan-mestari.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | Herning Blue Fox II | Tanska I | 4 | 3 | 0 | 3 | 0 | – | – | – | – | – | U18d1 | 5 | 0 | 1 | 1 | 6 |
| 2009–2010 | Herning Blue Fox | Tanska | 34 | 12 | 14 | 26 | 28 | 10 | 6 | 4 | 10 | 8 | U18d1 | 5 | 13 | 2 | 15 | 2 |
|  |  |  |  |  |  |  |  |  |  |  |  |  | JMMd1 | 5 | 3 | 2 | 5 | 2 |
| 2010–2011 | Oshawa Generals | OHL | 61 | 29 | 29 | 58 | 42 | 10 | 7 | 4 | 11 | 2 | JMMd1 | 5 | 2 | 3 | 5 | 10 |
| 2011–2012 | Oshawa Generals | OHL | 57 | 25 | 33 | 58 | 29 | 6 | 1 | 4 | 5 | 0 | JMM | 6 | 2 | 4 | 6 | 4 |
|  | Chicago Wolves | AHL | 6 | 4 | 0 | 4 | 6 | 2 | 2 | 0 | 2 | 0 |
| 2012–2013 | AIK IF | Elitserien | 50 | 17 | 6 | 23 | 16 | – | – | – | – | – | OQ | 2 | 0 | 0 | 0 | 2 |
|  | Vancouver Canucks | NHL | 2 | 0 | 0 | 0 | 0 | – | – | – | – | – | MM | 3 | 2 | 0 | 2 | 2 |
|  | Chicago Wolves | AHL | 20 | 2 | 2 | 4 | 8 | – | – | – | – | – |
| 2013–2014 | Vancouver Canucks | NHL | 17 | 3 | 3 | 6 | 10 | – | – | – | – | – | MM | 7 | 1 | 1 | 2 | 8 |
|  | Utica Comets | AHL | 53 | 15 | 7 | 22 | 26 | – | – | – | – | – |
| 2014–2015 | Vancouver Canucks | NHL | 5 | 0 | 0 | 0 | 0 | – | – | – | – | – |
|  | Utica Comets | AHL | 59 | 14 | 14 | 28 | 39 | 18 | 4 | 1 | 5 | 10 |
| 2015–2016 | Utica Comets | AHL | 27 | 4 | 8 | 12 | 20 | – | – | – | – | – | MM | 8 | 5 | 2 | 7 | 6 |
|  | Hartford Wolf Pack | AHL | 41 | 15 | 10 | 25 | 12 | – | – | – | – | – |
| 2016–2017 | New York Rangers | NHL | 7 | 0 | 0 | 0 | 0 | – | – | – | – | – | OQ | 3 | 1 | 3 | 4 | 2 |
|  | Hartford Wolf Pack | AHL | 70 | 32 | 23 | 55 | 58 | – | – | – | – | – |
| 2017–2018 | Jokerit | KHL | 54 | 19 | 18 | 37 | 36 | 11 | 1 | 5 | 6 | 4 | MM | 7 | 2 | 0 | 2 | 8 |
| 2018–2019 | Jokerit | KHL | 48 | 21 | 18 | 39 | 32 | 6 | 2 | 1 | 3 | 2 | MM | 7 | 2 | 2 | 4 | 12 |
| 2019–2020 | Jokerit | KHL | 27 | 15 | 10 | 25 | 26 | 6 | 3 | 4 | 7 | 2 |
| 2020–2021 | Jokerit | KHL | 54 | 18 | 13 | 31 | 31 | 4 | 1 | 0 | 1 | 12 | MM | 7 | 5 | 3 | 8 | 2 |
| 2021–2022 | Jokerit | KHL | 37 | 19 | 15 | 34 | 39 | – | – | – | – | – | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | OK | 4 | 0 | 1 | 1 | 2 |
| 2022–2023 | Rapperswil-Jona Lakers | NL | 12 | 6 | 5 | 11 | 29 | – | – | – | – | – | MM | 7 | 2 | 4 | 6 | 0 |
| 6 kautta | yhteensä | AHL | 277 | 86 | 63 | 149 | 169 | 20 | 6 | 1 | 7 | 10 |
| 5 kautta | yhteensä | KHL | 220 | 92 | 74 | 166 | 125 | 27 | 7 | 10 | 17 | 20 |
| 4 kautta | yhteensä | NHL | 31 | 3 | 3 | 6 | 10 | – | – | – | – | – |
| 1 kausi | yhteensä | Elitserien | 50 | 17 | 6 | 23 | 16 | – | – | – | – | – |
| 1 kausi | yhteensä | Tanska | 34 | 12 | 14 | 26 | 28 | 10 | 6 | 4 | 10 | 8 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Nicklas Jensen**.
* Nicklas Jensen The Internet Hockey Databasessa (englanniksi)
* Nicklas Jensen Eurohockey-sivustolla (englanniksi)
* Nicklas Jensen Legends of Hockey -sivustolla (englanniksi)
* Nicklas Jensen *Elite Prospects*. Everysport Media Group AB.  (englanniksi)

### Viitteet

1. ↑
2. ↑  Nicklas Jensen The Internet Hockey Databasessa (englanniksi)
3. 1 2 3 4 5 6 7 8 9 10 11  Nicklas Jensen *Elite Prospects*. Everysport Media Group AB.  (englanniksi)
4. ↑  Elite Prospects - Herning Blue Fox *eliteprospects.com*. Everysport Media Group AB. Viitattu 31.3.2019. (englanniksi)
5. ↑  Nicklas Jensen havnede i drømmeklubben *tv2sport.dk*.  30.6.2010. TV 2 DANMARK A/S.  Arkistoitu 22.11.2011. Viitattu 28.6.2011. (tanskaksi)
6. ↑  Elite Prospects - Oshawa Generals *eliteprospects.com*. Everysport Media Group AB. Viitattu 25.5.2020. (englanniksi)
7. ↑  Elite Prospects - Players from Denmark in the NHL Entry Draft *eliteprospects.com*. Everysport Media Group AB. Viitattu 25.5.2020. (englanniksi)
8. ↑  Vancouver Canucks sign Nicklas Jensen *nhl.com/canucks*.  22.9.2011. Vancouver Canucks. Viitattu 5.1.2012. (englanniksi)
9. ↑  Vancouver Canucks reduce pre-season roster *nhl.com/canucks*.  30.9.2011. Vancouver, B.C.:  Vancouver Canucks. Viitattu 5.1.2012. (englanniksi)
10. ↑  Elite Prospects - Oshawa Generals *eliteprospects.com*. Everysport Media Group AB. Viitattu 25.5.2020. (englanniksi)
11. ↑  Game Summary 1098 *TheAHL.com*.  10.4.2012. The American Hockey League. Viitattu 29.5.2012. (englanniksi)
12. ↑  LaTour, Paul: Jensen's hat trick lifts Wolves past Rivermen *articles.chicagotribune.com*.  28.8.2012. Chicago Tribune Media Group. Viitattu 25.5.2020. (englanniksi)
13. ↑  Wolves lose Game 1 to Rampage *ESPNChicago.com*.  20.4.2012. ESPN. Viitattu 29.5.2012. (englanniksi)
14. ↑  Kuzma, Ben: While NHL searches for labour peace, Nicklas Jensen finds a fit with AIK of Sweden *theprovince.com*.  28.8.2012. VANCOUVER:  Postmedia Network Inc. Viitattu 25.5.2020. (englanniksi)
15. ↑  Bodin, Uffe: Supertalangen helt klar för AIK *Hockeysverige.se*.  28.8.2012. NewsMe. Viitattu 12.9.2012. (ruotsiksi)
16. ↑  2011 First-Round Pick Nicklas Jensen Joins Wolves *oursportscentral.com*.  8.3.2013. OurSports Central. Viitattu 25.5.2020. (englanniksi)
17. ↑  Vancouver Canucks at San Jose Sharks Box Score — April 1, 2013 *Hockey-Reference.com*.  1.4.2013. Sports Reference LLC. Viitattu 4.9.2019. (englanniksi)
18. ↑  Vancouver Canucks - Washington Capitals - March 14th, 2014 *NHL.com*.  14.3.2014. National Hockey League. Viitattu 4.9.2019. (englanniksi)
19. ↑  Rangers Acquire Forward Nicklas Jensen *nhl.com/rangers*.  8.1.2016. New York Rangers. Viitattu 22.5.2016. (englanniksi)
20. ↑  Canucks ja Rangers pelaajakaupoilla *Jatkoaika.com*.  9.1.2016. Jatkoaika r.y. Viitattu 22.5.2016.
21. ↑  Elite Prospects - Hartford Wolf Pack *eliteprospects.com*. Everysport Media Group AB. Viitattu 25.5.2020. (englanniksi)
22. ↑  Rangers Agree to Terms With Nicklas Jensen *nhl.com/rangers*.  5.6.2016. New York Rangers. Viitattu 17.7.2017. (englanniksi)
23. ↑  Elite Prospects - Hartford Wolf Pack *eliteprospects.com*. Everysport Media Group AB. Viitattu 25.5.2020. (englanniksi)
24. ↑  Elite Prospects - AHL Stats 2016-2017 *eliteprospects.com*. Everysport Media Group AB. Viitattu 25.5.2020. (englanniksi)
25. ↑  Jokerit hankki AHL:ssä komean maalimäärän mättäneen hyökkääjän KHL-oikeudet *suomikiekko.com*.  20.4.2017. Nordic Sport Media. Viitattu 17.7.2017.
26. 1 2  Jokereihin lisää tanskalaisväriä - Nicklas Jensen vahvistamaan hyökkäystä *Jatkoaika.com*.  12.7.2017. Jatkoaika r.y. Viitattu 17.7.2017.
27. ↑  Elite Prospects - Jokerit *eliteprospects.com*. Everysport Media Group AB. Viitattu 31.3.2019. (englanniksi)
28. ↑  Hurmerinta, Eero: Platt siirtyy Jokereihin - hyökkääjä-Jensenin optio käytettiin *Jatkoaika.com*.  16.7.2018. Jatkoaika r.y. Viitattu 13.3.2019.
29. ↑  Elite Prospects - Jokerit *eliteprospects.com*. Everysport Media Group AB. Viitattu 31.3.2019. (englanniksi)
30. ↑  Niemeläinen, Jonne: Jokerit ja joukkueen maalipyssy solmivat jatkopestin – "Jensen kuuluu KHL:n parhaiden maalintekijöiden joukkoon" *yle.fi*.  28.3.2019. Yleisradio Oy. Viitattu 31.3.2019.
31. ↑  Lahtinen, Matias; Oksanen, Nico: Jokerien pelaaja-arviot 2019–2020: Euroopan paras puolustaja, huippuyllättäjä Tšekistä ja 2. kerroksen joukkue *Jatkoaika.com*.  14.4.2020. Jatkoaika r.y. Viitattu 25.5.2020.
32. ↑  Sport Content: Jokereiden tanskalainen tähtihyökkääjä vihdoin pelikunnossa – loukkaantui syyskuussa, tekee paluun maanantaina *helsinuutiset.fi*.  28.3.2019. Keskisuomalainen Oyj. Viitattu 31.12.2019.
33. ↑  Elite Prospects - Jokerit *eliteprospects.com*. Everysport Media Group AB. Viitattu 25.5.2020. (englanniksi)
34. ↑  Elite Prospects - Jokerit *eliteprospects.com*. Everysport Media Group AB. Viitattu 23.3.2021. (englanniksi)
35. ↑  Seppä, Lassi: Tanskalaishyökkääjä Nicklas Jensen jatkaa Jokereissa *Jatkoaika.com*.  7.1.2021. Jatkoaika r.y. Viitattu 7.1.2021.
36. ↑  Anttila jatkaa kapteenina - "Meillä on tosi paljon johtajuutta" *jokerit.com*.  11.8.2021. Jokerit HC Oy.  Arkistoitu 14.8.2021. Viitattu 14.8.2021.
37. ↑  Sasha Huttunen: Jokerikaksikko lähtee samaan paikkaan – myös supertähti Brian O’Neill löysi uuden seuran *Ilta-Sanomat*.  6.5.2022. Viitattu 23.5.2023.
38. ↑  Elite Prospects - WJC-18 D1 Stats 2009-2010 *eliteprospects.com*. Everysport Media Group AB. Viitattu 31.3.2019. (englanniksi)
39. ↑  Elite Prospects - Denmark U20 *eliteprospects.com*. Everysport Media Group AB. Viitattu 31.3.2019. (englanniksi)
40. ↑  BEST PLAYERS PER GAME (pdf) *hydra.iihf.com*.  5.1.2012. IIHF.  Arkistoitu 5.1.2016. Viitattu 8.6.2021. (englanniksi)
41. ↑  Latvia vs Denmark - EIHC - Euro Ice Hockey Challenge - boxscore *pointstreak.com*.  13.12.2012. Pointstreak Sports Technologies Inc. Viitattu 25.5.2020.
42. ↑  France vs Denmark - EIHC - Euro Ice Hockey Challenge - boxscore *pointstreak.com*.  15.12.2012. Pointstreak Sports Technologies Inc. Viitattu 25.5.2020.
43. ↑  EIHC - Euro Ice Hockey Challenge - scoring leaders *pointstreak.com*. Pointstreak Sports Technologies Inc. Viitattu 25.5.2020.
44. ↑  Best Player of the Game selected by the Team (pdf) *stats.iihf.com*. IIHF. Viitattu 25.7.2013. (englanniksi)
45. ↑  Elite Prospects - Denmark *eliteprospects.com*. Everysport Media Group AB. Viitattu 31.3.2019. (englanniksi)
46. ↑  Elite Prospects - Denmark *eliteprospects.com*. Everysport Media Group AB. Viitattu 8.6.2021. (englanniksi)
47. ↑  Seppä, Lassi: Nicklas Jensen latoi kolme maalia Ruotsin verkkoon ja vei Tanskan historialliseen voittoon *Jatkoaika.com*.  22.5.2021. Jatkoaika r.y. Viitattu 8.6.2021.
48. ↑  GAME SUMMARY (pdf) *stats.iihf.com*.  22.5.2021. IIHF. Viitattu 7.6.2021. (englanniksi)
49. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 8.6.2021. (englanniksi)
50. ↑  Elite Prospects - Denmark *eliteprospects.com*. Everysport Media Group AB. Viitattu 31.3.2019. (englanniksi)
51. ↑  Markus Jensen *Elite Prospects*. Everysport Media Group AB.  (englanniksi)
52. ↑  Dan Jensen *Elite Prospects*. Everysport Media Group AB.  (englanniksi)

Jokerit – Mestis
2 Oksanen |
3 Kangas |
6 Enckell |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
19 Kalajanniska |
20 Auvinen |
21 Karvinen |
22 Forslund |
25 Kuusla |
27 Lind |
35 Risikko |
37 Toikka |
43 Virtala |
47 Forsblom |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä |
94 Sirkiä  

Valmentajat: Määttä – Niskanen – Hellgren